**Ministru kabineta noteikumu projekta „Grozījumi Ministru kabineta 2010. gada 13. aprīļa noteikumos Nr. 352 „Eļļas augu un šķiedraugu sēklaudzēšanas un sēklu tirdzniecības noteikumi”” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **Tiesību akta projekta anotācijas kopsavilkums** | | | |
| Mērķis, risinājums un projekta spēkā stāšanās laiks | | | Projekts šo jomu neskar. |
| **I. Tiesību akta projekta izstrādes nepieciešamība** | | | |
| 1. | Pamatojums | Sēklu un šķirņu aprites likuma 2. panta 1.punkta "a" apakšpunkts un 17. panta piektā daļa | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2010. gada 13. aprīļa noteikumi Nr. 352 „Eļļas augu un šķiedraugu sēklaudzēšanas un sēklu tirdzniecības noteikumi” (turpmāk – noteikumi Nr.352).  Noteikumu Nr. 352 8.1 punktā paredzēts, ka Valsts augu aizsardzības dienests (turpmāk – dienests) sēklaudzētāju un sēklu tirgotāju reģistrācijas apliecību izsniegs pēc personas pieprasījuma. Praksē līdz šim brīdim reģistrācijas apliecība ir pieprasīta tikai vienā gadījumā. Dienests turpmāk pēc personas pieprasījuma izsniegs nevis reģistrācijas apliecību, bet gan lēmumu par personas reģistrāciju reģistrā.  Savukārt, lai izpildītu prasības, kas izriet no Vispārīgās datu aizsardzības regulas un likumprojekta „Personas datu apstrādes likums” (MK 2018. gada 6. marta sēdes prot. Nr. 14 40.§), noteikumos Nr.352 noteikti nosacījumi fizisko personu datu apstrādei. Lai dienests varētu reģistrēt fizisku personu reģistrā un veikt lauku apskates attiecīgās personas sēklu laukos, kā arī noņemt sēklu paraugus un galu galā izsniegt sēklu sertifikātu, tad, iesniedzot iesniegumu dienestā, ir jānorāda fiziskas personas vārds, uzvārds, personas kods, dzīvesvietas adrese un kontaktinformācija. Minētie personas dati nepieciešami, lai dienests varētu identificēt konkrēto personu, veikt konkrētās personas sēklaudzēšanas lauku fiziskās pārbaudes un personai izsniegt dienesta sēklu pārbaudes dokumentus. Lai nodrošinātu šo procesu, dienestam ir regulāri jākomunicē ar konkrēto personu. Fiziskās personas dati dienestā tiek uzglabāti pastāvīgi visu periodu, kamēr persona nodarbojas ar sēklaudzēšanu.  Lai novērstu pretrunas starplikuma “Par narkotisko un psihotropo vielu un zāļu likumīgās aprites kārtību”6. pantā noteikto aizliegumu audzēt miega magones un normatīvajiem aktiem par sēklaudzēšanas noteikumiem, no noteikumiem Nr.352 svītrojams normatīvais regulējums par miega magoņu audzēšanu. Kopš minētie noteikumi ir spēkā, nav bijusi interese par šīs kultūras sēklaudzēšanu.  Tāpat noteikumi tiek papildināti ar nosacījumu par kaņepju audzēšanu atbilstoši normatīvajiem aktiem par narkotisko un psihotropo vielu un zāļu likumīgās aprites kārtību. Saskaņā ar likuma “Par narkotisko un psihotropo vielu un zāļu likumīgās aprites kārtību” 6. pantu sējas kaņepes atļauts audzēt tikai atklātā laukā. Zemes īpašnieka vai tiesiskā valdītāja pienākums ir iznīcināt savas zemes platībās augošās kaņepes, kuras aizliegts audzēt saskaņā ar likumu.  Latvijā ir uzsākta sojas audzēšana sēklu ieguvei. Lai izaudzētu kvalitatīvu sojas sēklu, pēc iespējas jāierobežo tādi kaitīgie organismi, kas mazina sēklu lietderību. Patlaban šī prasība ir ietverta noteikumu Nr.352 IV nodaļā “Sēklaudzēšanai noteiktās prasības”. Tā kā prasība par kaitīgo organismu ierobežošanu saskaņā ar Padomes 2002. gada 13. jūnija Direktīvas 2002/57/EK par eļļas augu un šķiedraugu sēklu tirdzniecību (turpmāk – Direktīva 2002/57) I pielikuma C daļas 4. punktu ir jāievēro sēklaudzētājam un šī prasība dienesta inspektoriem nav jāpārbauda lauka apskatē, minētā norma jāiekļauj vispārīgo jautājumu nodaļā.  Sēklu kvalitātes analīzes tiek veiktas atbilstoši Starptautiskās sēklu kontroles asociācijas (*ISTA*) testēšanas metodēm. Ar *ISTA* metodēm sojas sēklai tiek noteikti sēklu kvalitātes rādītāji, kā arī sojā pieļaujamais inerto piemaisījumu daudzums. Tā kā saskaņā ar ISTA metodēm tiek noteikts pieļaujamais inerto piemaisījumu daudzums sojas sēklās un to paredz arī Direktīvas 2002/57 II pielikuma C daļas “c” punkts, šī norma ir jāiekļauj arī noteikumos.  Noteikumos Nr.352 jāprecizē norma par saulespuķu (*Helianthus annus* L.) sēklaudzēšanu, ņemot vērā Komisijas 2010. gada 6. aprīļa lēmumu Nr. 2010/198, ar ko Latviju atbrīvo no konkrētiem pienākumiem piemērot Padomes Direktīvu 66/402/EEK un 2002/57/EK attiecībā uz *Avena strigosa* Schreb., *Brassica nigra* (L.) Koch un *Helianthus annuus* L**.** (turpmāk – Lēmums Nr.2010/198).  Līdz šim baltās sinepes tika audzētas nelielā daudzumā, galvenokārt zaļmēslojumam vai kā nektāraugs, bet patlaban sēklaudzētāji ir uzsākuši sinepju audzēšanu sēklu ieguvei. Spēkā esošajos noteikumos nav noteikts to augu skaits, kuru sēklas sagatavošanas procesā ir grūti nošķirojamas. Lai dienests lauku apskatē varētu novērtēt sertifikācijai paredzētos sēklas laukus, ir jānosaka maksimāli pieļaujamais to augu skaits uz platības vienību, kuru sēklas sagatavošanas procesā ir grūti nošķirojamas. Tāpat tiek precizētas sēklu sagatavošanas procesā grūti nošķirojamās nezāles un kultūraugi sējas kaņepēm.  Tā kā ir atcelta 2003. gada 29. septembra Regula (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001, nepieciešams svītrot normu, ka tirgotājs katru gadu paziņo dienestam par iepirkto, bet nerealizēto sēklu.  Tāpat noteikumos nepieciešams precizēt prasības sēklu kvalitātes dokumentu izsniegšanai ziemas rapsim un ziemas ripsim.  Noteikumu projektā ietverta norma, kas paredz, ka nelieliem sēklu iepakojumiem etiķetē norādāmo informāciju var norādīt arī uz iesaiņojuma marķējuma.  Šobrīd noteikumos sēklu sertifikātā ir norādīts derīguma termiņš, taču svarīga ir tirdzniecībā esošās sēklu partijas rādītāju atbilstība noteikumu prasībām, nevis dokumenta derīguma termiņš. Sēklas var ātri zaudēt kvalitāti, ja tiek uzglabātas neatbilstoši, un tad veidojas situācija, ka dokuments ir spēkā esošs, taču vizuāli redzams, ka sēklu kvalitāte neatbilst dokumentā norādītajam, tāpēc no noteikumiem Nr.352 tiek svītrota prasība par sēklu sertifikāta derīguma termiņu.  Paredzēti arī grozījumi noteikumu Nr. 352 2. pielikumā, lai papildinātu iesnieguma saturu personas iekļaušanai vai izmaiņu izdarīšanai Sēklaudzētāju un sēklu tirgotāju reģistrā. Atbilstoši Oficiālās elektroniskās adreses likumam, kas stājās spēkā 2018. gada 1. martā, personai savā kontaktinformācijā jānorāda oficiālā elektroniskā adrese, ja ir aktivizēts oficiālās elektroniskās adreses konts.  Ministru kabineta noteikumu projekts paredz:   1. svītrot prasības miega magoņu sēklaudzēšanai; 2. papildināt noteikumus ar nosacījumu sējas kaņepju audzēšanai; 3. noteikt, ka sēklaudzēšanas prasības neattiecas uz saulespuķēm; 4. precizēt sēklaudzētājiem noteiktās prasības par kaitīgajiem organismiem sojas sēklaudzēšanas laukos; 5. papildināt iesniegumu ar norādi par oficiālo elektronisko adresi; 6. noteikt lauku apskatē maksimāli pieļaujamo augu skaitu, kuru sēklas sagatavošanas procesā ir grūti nošķirojamas; 7. redakcionāli precizēt prasības sēklu kvalitātes dokumentu izsniegšanai par ziemas rapsi un ziemas ripsi; 8. precizēt prasības nelielo sēklu iepakojumu etiķetēšanai; 9. svītrot sēklu sertifikāta derīguma termiņu; 10. redakcionālus precizējumus, svītrojot liekos vārdus; 11. svītrot aktualitāti zaudējušās normas. | |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests | |
| 4. | Cita informācija | Nav. | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attieksies uz eļļas augu un šķiedraugu sēklaudzētājiem, sēklu sagatavotājiem, saiņotājiem, ievedējiem un tirgotājiem. Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā šobrīd ir reģistrētas 105 personas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neuzliek administratīvo slogu eļļas augu un šķiedraugu sēklaudzētājiem, sagatavotājiem, saiņotājiem, ievedējiem un tirgotājiem, jo neparedz papildu informācijas sniegšanas vai uzglabāšanas pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **V. Tiesību akta projekta atbilstība Latvijas Republikas**  **starptautiskajām saistībām** | | | | 1. | Saistības pret Eiropas Savienību | 1. Padomes 2002. gada 13. jūnija Direktīva 2002/57/EK par eļļas augu un šķiedraugu sēklu tirdzniecību (turpmāk – Direktīva 2002/57); 2. Komisijas 2010. gada 6. aprīļa Lēmums Nr. 2010/198, ar ko Latviju atbrīvo no konkrētiem pienākumiem piemērot Padomes Direktīvu 66/402/EEK un 2002/57/EK attiecībā uz *Avena strigosa* Schreb., *Brassica nigra* (L.) Koch un *Helianthus annuus* L (turpmāk – lēmums Nr. 2010/198)**.** | | 2. | Citas starptautiskās saistības | Projekts šo jomu neskar. | | 3. | Cita informācija | Nav. | | | | |
|  | | | |
| **1.tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | 1. Direktīva 2002/57; 2. Lēmums Nr. 2010/198. | | | |
| A | B | C | D | |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | |
| Direktīva 2002/57 | | | | |
| Direktīvas 2002/57  I pielikuma  4. punkts | 3.punkts | Minētā norma ir pārņemta pilnībā. | Pārņemtā norma neparedz stingrākas prasības. | |
| Direktīvas 2002/57 II pielikuma C daļas “c” punkts | 40.punkts | Minētā norma ir pārņemta pilnībā. | Pārņemtā norma neparedz stingrākas prasības. | |
| Lēmums Nr. 2010/198 | | | | |
| Lēmuma Nr. 2010/198  2.panta otrais  punkts | 2.punkts | Minētā norma ir pārņemta pilnībā. | Pārņemtā norma neparedz stingrākas prasības. | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur valsts normatīvajos aktos noteiktās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010.gada 23.februāra Ministru kabineta instrukcijai Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektu”. | | | |
| Cita informācija | Nav. | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Projekts šo jomu neskar. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana un sadarbība ar nozares nevalstiskajām organizācijām un nozares pārstāvjiem. |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai Lauksaimnieku organizāciju sadarbības padomei un Zemnieku saeimai. Informācija par noteikumu projektu tika ievietota Zemkopības ministrijas tīmekļvietnes www.zm.gov.lv sadaļā „Sabiedriskā apspriešana” 2018.gada 23.aprīlī. |
| 3. | Sabiedrības līdzdalības rezultāti | Iebildumi par noteikumu projektu nav saņemti.  Nozares nevalstiskās organizācijas un nozares pārstāvji atbalsta noteikumu projektu. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izpildi nodrošinās Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.  Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministra p.i. Kaspars Gerhards

Zemkopības ministrijas valsts sekretāra p.i. Jānis Šnore

Magone 67027258

[Ilze.Magone@zm.gov.lv](mailto:Ilze.Magone@zm.gov.lv)